**A Csongrád-Csanád Vármegye Sakkszövetség szervezésében megrendezésre kerül**

**2023. év AMATŐR CSAPATBAJNOKSÁGA ( 2023 Csongrád II. nyílt megyebajnokság)**

A verseny célja lehetőséget adni amatőr játékosoknak 1800 ELO értékig , hogy versenyezzenek hasonló erősségű ellenfelekkel, értékszámot módosítsanak, valamint, hogy eldöntsék, kik tudtak legütősebb csapatot kiállítani.

A verseny segítséget ad az egyesületeknek, hogy a bajnokságokban kire számíthatnak a csapatok összeállításánál.

**A verseny időpontja:** 2023. október 21-22.

**Helyszín** Hotel Ginkgo konferenciaterme 6800 Hódmezővásárhely, Zrínyi u. 2.

**A verseny résztvevői:** Érvényes versenyengedéllyel vagy FRD-vel (külföldi) rendelkező, **1800** FIDE-standard értékszám alatti játékosok. Külföldi játékosok FRD-t a helyszínen is fizethetik.

**A csapatok összeállítása** A csapatok 4 játékosból állnak (praktikus ha utazni kell) esetleges EGY tartalékkal. Előre leadott erőlistával versenyeznek a 150 ELO különbséget alkalmazva. A fordulónkénti csapatösszeállítás a lista szerint történik. Esetleges VIS MAIOR esetén, ha egy játékos „kiesik” a csapatból (pl.betegség) lehet 3 játékossal is folytatni a versenyt, kihagyva egy táblát, ahol a hiányzó játékos játszott volna, esetleg a szervező engedélyével lehet UTÓLAG egy új játékost nevezni.

**A verseny lebonyolítása**  A csapatok két nap 7 fordulót játszanak svájci rendszerű párosításban, ahol a játékidő 30perc + lépésenként 30mp. (ez a FIDE szerint lehetőséget ad értékszámos standard versenyre, ha mindenki 1800 ELO alatt van) A csapatok sorrendjét az átlagértékszámok alapján határozzuk meg.

**Csapatok neve es szervezoje** Bárki állíthat össze csapatot , egyesület, iskola, sakkiskola, baráti kör, város, stb Akár külföldi csapatok is játszhatnak (mindenki FRD-vel). A csapatok neve is tetszőleges. Bármely csapat játékosai függetlenek a versenyengedélyt biztosító egyesülettől. Nincs kötelezettség ifjúsági játékos szerepeltetésére.

**Nevezési díj egységesen:**  **5000.- Ft csapatonkent** – a helyszínen fizetendő

**A nevezés határideje:**  **2023. október 19. éjfél E-mail: cscsmssz@gmail.com**

**Restás Péter versenyigazgatónál a csapatnév és csapattagok megjelölésével.**

**Díjazás:** 1-3. helyezett csapat serleget, 4-10 csapat oklevelet kap, a táblánként legjobb játékosok szintén oklevelet kapnak.

**Részletes program:**

**Helyszíni regisztráció:** Az előre bejelentett csapatok szombaton 8.30 – 8.45 között igazolják a részvételüket. **Fordulók**: 9.00-kor az első, a többi forduló folyamatosan, az előző befejezése után 10 perc múlva indul. Szombaton 4 forduló lesz.

Vasárnap 9.00 órakor kezdődik az 5. forduló, majd folyamatosan a 6. és 7.

Várható eredményhirdetés 15.00 óra körül várható.

**Szeretettel várunk mindenkit!**

Szeged, 2023.05.26. **RENDEZŐSÉG**